
Afrika 


Afrika ni bara la pili duniani kwa ukubwa, likiwa na 
eneo la kilometa za mraba zipatazo 30,370,000 na 
kwa idadi ya wakazi, hao wakiwa 1,225,080,510 
(mwaka 2016). Asia ndiyo bara pekee la kushinda 
Afrika. 



Afrika duniani. 



Uwiano kati ya Afrika, Asia na 
Amerika. 

Afrika kutoka satelaiti. 


Jina 


Neno "Afrika" limetokana na lugha ya Kilatini ya Roma ya Ka leJ 1 ^ Waroma kwa jina hilo 
hawakumaanisha bara lote bali eneo katika Tunisia ya leo tu. 

Inasemekana asili yake ni kabila la "Afrig" lililoishi sehemu zile/^lakini kuna pia maelezo mengine 
tofautitofauti. 

Wakati huo Wagiriki wa Kale walitumia zaidi jina la Libya kwa ajili ya nchi kusini kwa Bahari ya 
Mediteraneo. 


Maeneo ya ndani kuelekea kusini mara nyingi yaliitwa kwa jina la "Ethiopia" linalomaanisha nchi ya watu 
weusiweusi (kwa Kigiriki "aithiops": aliyechomwa na jua). 
















Katika ramani za kale kutoka Ulaya maneno yote matatu ya 
"Afrika", "Lybia" na "Ethiopia" yanapatikana yakitumika kama 
jina la bara zima. Jina la "Afrika" limekuwa la kawaida kuanzia 
karne ya 16 BK. 

Jiografia 

Afrika imezungukwa na bahari karibu pande zote. Kuna kiungo 
chembamba cha nchi kavu upande wa kaskazini mashariki na 
bara la Asia kwenye rasi ya Sinai ^ . 

Upande wa kaskazini iko Bahari ya Mediteranea, upande wa 
mashariki kuna Bahari Hindi pamoja na Bahari ya Shamu na 
upande wa magharibi iko Bahari Atlantiki. 

Kuna kisiwa kikubwa cha Madagaska na funguvisiwa 
mbalimbali. 

Barani kuna nchi huru 54 zinazotambuliwa na Umoja wa Mataifa, maeneo 9 yenye hali ya pekee na madola 
mawili ambayo yanajitawala bila kutambuliwa kimataifa. 

Kuna umbali wa kilomita 8,000 kutoka Ras ben Sakka nchini Tunisia (37°21' N, sehemu ya kaskazini 
kabisa) hadi rasi ya Cape Agulhas nchini Afrika Kusini (34°51T5" S, sehemu ya kusini kabisa)^ . 

Umbali ni km 7,400 kutoka upande wa magharibi (rasi ya Cape Verde, 17°33'22" W) hadi mashariki (Ras 
Hafun nchini Somalia, 51°27'52" E)M. 

Pwani yote ya Afrika ina urefu wa kilomita 26,000. 

Nchi kubwa ya Afrika ni Algeria na nchi ndogo ni funguvisiwa la Shelisheli katika Bahari Hindi.^ Nchi 
ndogo Afrika bara ni Gambia. 

Kijiolojia Afrika iko kwenye bamba la Afrika. Lile bamba la gandunia la Afrika linaenea mbali zaidi kuliko 
maeneo tunayotazama kuwa Afrika kijiografia, ni pamoja na maeneo chini ya bahari linapopakana na 
mabamba ya Ulaya-Asia, Uarabuni, Uhindi na Australia, Antaktika, Amerika ya Kusini na Kaskazini. 
Upande wa mashariki wa bamba la Afrika kuna ufa unaozidi kupanuka ikielekea kujitenga kutoka Afrika 
kama bamba la Somalia. 

Tabianchi 



Tabianchi (http://Tabianchi) ya Afrika ni pana, kuanzia kanda za tropiki hadi kufikia maeneo ya nusu-aktiki 
(baridi) kwenye ncha za milima mirefu. 

Nusu ya kaskazini ya bara ni jangwa au angalau yabisi. Sehemu za kati na za kusini zina maeneo ya savanna 
na kanda za msitu wa mvua. 

Afrika ni bara lenye joto kuliko mabara yote na asilimia 60 za uso wake ni maeneo yabisi au jangwa. ^ 


Nchi za Afrika 

Uoto barani Afrika 

Wakazi 


Wataalamu wengi wanakubaliana kutambua Afrika kama asili ya binadamu wote walioko duniani. ^ 

Mwaka 2010 idadi ya wakazi wa nchi zote za Afrika ilipita bilioni 1. Ni kwamba idadi yao imeongezeka 
sana katika miaka 40 iliyopita, ikipiku zile za Ulaya na Amerika. 


Ilhali mwaka 1950 walikuwepo Waafrika milioni 229 pekee, idadi iliongezeka kuwa milioni 630 mwaka 
1990 na milioni 1200 mnamo 2014. ^ 
























Mwanamke wa Benin. 


Hivyo asilimia ya watoto na vijana ni kubwa. Kuna nchi kadhaa 
ambako zaidi ya nusu ya wananchi wako chini ya umri wa 
miaka 25J 12 ^ Wakazi wa Afrika ni vijana kuliko wale wa 
mabara mengine yote;f 13 ^ 14 ^ mwaka 2012 umri wa wastani 
ulikuwa miaka 19.7, wakati kidunia ulikuwa 30.4-J 15 ! 



Oudle: UnitcdNations. Dcoartn’cnt of Eoonomic and Sscial Affairs 


Lugha 


Zaidi ya lugha elfu za Kiafrika zinazungumzwa barani leo, ingawa nyingi 
zinazidi kufifia. 

Kusini mwa Afrika, Afrika Mashariki na ya Kati watu wengi ni wasemaji 
wa lugha za Kibantu (kwa mfano Kiswahili). Asili yao ilikuwa pande za 
kusini za kanda ya Sahel na kutoka kule walienea katika sehemu nyingi za 
Afrika upande wa kusini kwa SaharaJ 16 -' 

Kuna pia vikundi vya wasemaji wa lugha za Kinilo-Sahara waliofika hadi 
Afrika ya Mashariki. 

Wakazi asilia siku hizi wako wachache, wakionekana kama wasemaji wa 
lugha za Khoisan au za WabilikimoJ 17 ^ 

Watu wa Afrika Magharibi husema zaidi Lugha za Kiniger-Kongo hasa 
zisizo za Kibantu, pamoja na wasemaji wa lugha za Kinilo-Sahara. 

Watu wa Afrika ya Kaskazini kiasili walikuwa hasa wa makundi matatu: 

■ Waberber upande wa magharibi 

■ Wamisri upande wa mashariki 

■ wasemaji wa lugha za Kinilo-Sahara 

Waarabu waliovamia eneo hilo lote tangu karne ya 7 BK wameleta lugha 
yao pamoja na dini ya Uislamu. Lugha yao imekuwa lugha ya watu wengi 
siku hizi. Wasemaji wa Kiberber bado wako wengi kidogo Moroko na 
Algeria na wachache katika sehemu za Tunisia na LibyaJ 18 ^ 

Kutokana na ukoloni, lugha za Kihindi-Kiulaya zinazumgumzwa pia, hasa 
Kiingereza, Kifaransa na Kireno. 



Ramani ya lugha za Afrika: 

Lugha za Kiafrika-Kiasia 
]] Lugha za Austronesia 
]] Lugha za Kihindi-Kiulaya 
_ Lugha za Khoisan 
Lugha za Kikongo-Kiniger: 
]] Lugha za Kibantu 
]] Lugha za Kisudani za Kati 
na Mashariki 
]] Central Bantoid 
]] Eastern Bantoid 
Guinean 

_ Lugha za Kimande 
_ Western Bantoid 
Lugha za Kinilo-Sahara: 

]] Kanuri 
]]] Nilotic 

_ Lugha za Kisonghai 


Kiafrikaans ni lugha ya pekee ya Afrika Kusini yenye asili ya Ulaya. 
































































Katika kisiwa cha Madagaska kwenye Bahari ya Hindi, inatumika lugha ya Kimalagasy, ambayo ni kati ya 
lugha za Austronesia. 


Dini 



Ramani ya dini barani Afrika. 


Waafrika wana imani za dini nyingi tofauti, lakini takwimu zinazotolewa hazina hakika, pia kwa sababu 
suala hilo ni nyeti kisiasa kwa serikali zenye mchanganyiko mkubwa wa watu, kama vile Nigeria, Ethiopia 
na Tanzania J 19 ^ 20 ] 

Kadiri ya World Book Encyclopedia, Islam ndiyo inayoongoza, ikifuatwa na Ukristo. Kumbe kadiri ya 
Encyclopedia Britannica, 45% za wakazi ni Wakristo, 40% ni Waislamu na 10% wanafuata dini asilia za 
Kiafrika. Wachache tu ni Wahindu, Wabuddha, Wabaha'i au hawana dini yoyote. 

Tazama pia 

■ Historiaya Afrika 

■ Orodha ya milima ya Afrika 

■ Mito mirefu ya Afrika 

■ Maziwa ya Afrika 

■ Orodha ya nchi za Afrika kulingana na idadi ya watu 

■ Orodha ya nchi za Afrika kulingana na msongamano wa watu 

Maandishi yanapatikana chini ya leseni ya Creative Commons Attribution-ShareAlike License; matakwa mengine 
yanaweza kutakiwa. Tazama maelezo zaidi ya Matakwa ya Utumiaji. 





